Hautausmaa ja siunauskappeli on vihittävä ennen kuin niitä ryhdytään käyttämään. Hautaustoimilaissa (457/2003) tarkoitettua tunnustuksetonta hauta-aluetta ei kuitenkaan vihitä (KJ 3:56). Hautausmaan ja/tai siunauskappelin vihkimisen toimittaa piispa tai hänen määräämänsä pappi.

1. Alkuvirsi

Virren sijasta voi olla psalmi, kuorolaulu tai soitinmusiikkia.

2. Johdanto

Alkusiunaus

Alkusiunaus voidaan laulaa tai lausua.

Sävelmäsarjat 1–3:



0101alku



0102amen



0103vuor



0104vuor

TAI



psal\_1a1



psal\_1a2

9103\_pe

TAI

Sävelmäsarja 4:



0401alku



0402amen



0403vuor



0404vuor

TAI



psal\_4a1



psal\_4a2

Johdantosanat

Liturgi laatii johdantosanat itse tai käyttää seuraavaa:

**L** Rakkaat seurakuntalaiset. Olemme kokoontuneet vihkimään tätä uutta hautausmaata/siunauskappelia (korjauksen jälkeen käyttöön otettavaa siunauskappelia). Raamatussa meitä kehotetaan ottamaan kiittäen vastaan kaikki, minkä Jumala on luonut. Näin teemme, kun tämä hautausmaa/siunauskappeli pyhitetään Jumalan sanalla ja rukouksella.

3. Psalmi

Voidaan käyttää myös kirkkovuoden ajankohdan mukaista päivän psalmia tai muuta psalmia.

Mikäli alkuvirren (kohta 1) sijasta on käytetty psalmia, jätetään tämä kohta pois.

Psalmi voidaan laulaa tai lukea. Sen alussa ja lopussa voi olla antifoni. Psalmisävelmiä ja psalmin kertosäkeitä Jumalanpalvelusten kirjassa.

Psalmiin liitetään Pieni kunnia. Se jätetään pois paastonaikana viidennestä paastonajan sunnuntaista lähtien.

Hautausmaata vihittäessä.

Antifoni

Jumalan edessä mieleni hiljenee,

hän antaa minulle avun.

Ps. 62:2

Psalmi

Jumala, pidä minusta huoli,

sinuun minä turvaan.

Minä kiitän Herraa, hän neuvoo minua,

yölläkin kuulen sisimmässäni hänen äänensä.

Minä pysyn aina lähellä Herraa.

Kun hän on oikealla puolellani, minä en horju.

Minun sydämeni iloitsee, mieleni riemuitsee,

minun ruumiini ei pelkoa tunne.

Sinä et hylkää minun sieluani tuonelaan,

et anna palvelijasi joutua kuoleman valtaan.

Sinä osoitat minulle elämän tien,

sinun lähelläsi on ehtymätön ilo,

sinun oikealla puolellasi ikuinen onni.

Ps. 16:1, 7–11

Pieni kunnia

Kunnia Isälle ja Pojalle

ja Pyhälle Hengelle,

niin kuin oli alussa, nyt on ja aina,

iankaikkisesta iankaikkiseen. Aamen.

Antifoni toistetaan.

Siunauskappelia vihittäessä.

Antifoni

Jumalan edessä mieleni hiljenee,

hän antaa minulle avun.

Ps. 62:2

Psalmi

Jumala on kallio, hän on minun pelastukseni,

hän on linnani, minä en horju.

Hiljene, sieluni, Jumalan edessä!

Hän antaa minulle toivon.

Hän on kallio, hän on minun pelastukseni,

hän on linnani, minä en horju.

Jumalassa on pelastukseni ja kunniani.

Hän on luja kallio, hänessä on turvani.

Ps. 62:3, 6–8

Pieni kunnia

Kunnia Isälle ja Pojalle

ja Pyhälle Hengelle,

niin kuin oli alussa, nyt on ja aina,

iankaikkisesta iankaikkiseen. Aamen.

Antifoni toistetaan.

4. Raamatunluku

Avustajat lukevat raamatuntekstejä.

Voidaan käyttää myös kirkkovuoden ajankohdan mukaisia tai muita raamatuntekstejä.

Raamatunlukua voi seurata hiljainen mietiskely.

Hautausmaata vihittäessä.

Job 19:25–27

Minä tiedän, että lunastajani elää.

Hän sanoo viimeisen sanan maan päällä.

Ja sitten, kun minun nahkani on riekaleina

ja lihani on riistetty irti,

minä saan nähdä Jumalan,

saan katsella häntä omin silmin,

ja silmäni näkevät: hän ei ole minulle outo!

Tätä minun sydämeni kaipaa.

Jes. 40:6–8

Ääni sanoo:

– Julista!

Ja minä kysyn:

– Mitä minun pitää julistaa?

– Ihminen on kuin ruoho,

ihmisen kauneus kuin kedon kukka!

Ruoho kuivuu, kukka lakastuu,

kun Herran henkäys koskettaa sitä.

Niin! Ruohoa ovat ihmiset.

Ruoho kuivuu, kukka lakastuu,

mutta meidän Jumalamme sana pysyy iäti.

Jes. 65:17–18

Katso, minä luon uuden taivaan

ja uuden maan.

Menneitä ei enää muistella,

ne eivät nouse mieleen.

Ei, vaan te saatte iloita ja riemuita aina ja ikuisesti

siitä, mitä minä luon.

1. Kor. 15:41–43

Auringolla on oma loistonsa, kuulla omansa ja tähdillä omansa, ja toinen tähti loistaa toista kirkkaammin. Samoin tapahtuu kuolleiden ylösnousemuksessa. Se, mikä kylvetään katoavana, nousee katoamattomana. Mikä kylvetään vähäpätöisenä, nousee kirkkaana. Mikä kylvetään heikkona, nousee täynnä voimaa.

Hepr. 4:9–11

Jumalan kansalla on siis yhä sapattijuhla edessään. Se, joka pääsee levon maahan, saa levätä kaikkien töidensä jälkeen niin kuin Jumalakin työnsä tehtyään. Pyrkikäämme siis kaikin voimin tuohon lepoon.

Joh. 5:24–29

Jeesus sanoo:

»Totisesti, totisesti: se, joka kuulee minun sanani ja uskoo minun lähettäjääni, on saanut ikuisen elämän. Hän ei joudu tuomittavaksi, vaan hän on jo siirtynyt kuolemasta elämään. Totisesti, totisesti: tulee aika – ja se on jo nyt – jolloin kuolleet kuulevat Jumalan Pojan äänen. Ne, jotka sen kuulevat, saavat elää, sillä Isä, elämän lähde, on tehnyt myös Pojasta elämän lähteen. Isä on myös antanut hänelle tuomiovallan, koska hän on Ihmisen Poika. Älkää ihmetelkö tätä! Tulee aika, jolloin kaikki, jotka lepäävät haudoissaan, kuulevat hänen äänensä. He nousevat haudoistaan – hyvää tehneet elämän ylösnousemukseen, pahaa tehneet tuomion ylösnousemukseen.»

Siunauskappelia vihittäessä.

2. Kor. 4:18–5:5

Me emme kiinnitä katsettamme näkyvään vaan näkymättömään, sillä näkyvä kestää vain aikansa mutta näkymätön ikuisesti.

Me tiedämme, että vaikka tämä meidän maallinen telttamajamme puretaankin, Jumalalla on taivaassa meitä varten ikuinen asunto, joka ei ole ihmiskätten työtä. Täällä ollessamme me huokailemme ja kaipaamme päästä pukeutumaan taivaalliseen asuumme, sillä sitten kun olemme pukeutuneet siihen, emme jää alastomiksi. Me, jotka vielä asumme tässä majassamme, huokailemme ahdistuneina. Emme haluaisi riisuutua vaan pukeutua uuteen asuun, niin että elämä kätkisi sisäänsä sen, mikä on kuolevaista. Juuri tähän Jumala on valmistanut meidät, ja vakuudeksi hän on antanut meille Hengen.

Ilm. 7:9–10, 13–17

Tämän jälkeen näin suuren kansanjoukon, niin suuren, ettei kukaan kyennyt sitä laskemaan. Siinä oli ihmisiä kaikista maista, kaikista kansoista ja heimoista, ja he puhuivat kaikkia kieliä. He seisoivat valtaistuimen ja Karitsan edessä yllään valkeat vaatteet ja kädessään palmunoksa ja huusivat kovalla äänellä:

– Pelastuksen tuo meidän Jumalamme,

hän, joka istuu valtaistuimella,

hän ja Karitsa!

Yksi vanhimmista kysyi minulta: »Keitä nämä valkeavaatteiset ovat? Mistä he ovat tulleet?» Minä vastasin: »Herra, sinä sen tiedät.» Hän sanoi minulle:

– Nämä ovat päässeet suuresta ahdingosta.

He ovat pesseet vaatteensa

ja valkaisseet ne Karitsan veressä.

Sen tähden he ovat Jumalan valtaistuimen edessä

ja palvelevat häntä hänen pyhäkössään

päivin ja öin,

ja hän, joka istuu valtaistuimella,

on levittänyt telttansa heidän ylleen.

Nälkä ei heitä enää vaivaa, ei jano,

enää ei heitä polta aurinko

eikä paahtava helle.

Karitsa, joka on valtaistuimen edessä,

kaitsee heitä

ja vie heidät elämän veden lähteille,

ja Jumala pyyhkii heidän silmistään

kaikki kyyneleet.

Joh. 14:1–6

Jeesus sanoo:

»Älköön sydämenne olko levoton. Uskokaa Jumalaan ja uskokaa minuun. Minun Isäni kodissa on monta huonetta – enhän minä muuten sanoisi, että menen valmistamaan teille asuinsijan. Minä menen valmistamaan teille sijaa mutta tulen sitten takaisin ja noudan teidät luokseni, jotta saisitte olla siellä missä minä olen. Te tiedätte kyllä tien sinne minne minä menen.»

Tuomas sanoi hänelle: »Herra, emme me tiedä, minne sinä menet. Kuinka voisimme tuntea tien?» Jeesus vastasi: »Minä olen tie, totuus ja elämä. Ei kukaan pääse Isän luo muuten kuin minun kauttani.»

5. Vastaus

Vastauksena voi olla psalmi, virsi, laulu tai soitinmusiikkia.

6. Puhe

7. Virsi

8. Rukousjakso

\*Vihkimisrukous

Vuororukous

Vuororukous voidaan lausua tai laulaa.

Sävelmäsarjat 1–3:



PSALP1B1



PSAL\_1B2



PSALP1B3



PSAL\_1B4

tai

Sävelmäsarja 4:



PSALP4B1



PSAL\_4B2



PSALP4B3



PSAL\_4B4

**L** Siunatkoon kolmiyhteinen Jumala, Isä ja (+) Poika ja Pyhä Henki, tämän hautausmaan/siunauskappelin rauhan, lohdutuksen ja toivon paikaksi.

**S** Aamen.

**L** Rukoilkaamme.

Herra, meidän Jumalamme.

Sinulle kaikki elävät, ja sinun uskollisuutesi pysyy polvesta polveen.

Me rukoilemme sinua:

Anna tämän autausmaan/siunauskappelin olla meille paikka,

jossa voimme surun, luopumisen ja kuoleman hetkellä

jättäytyä sinun armosi varaan.

Me kiitämme sinua kaikista niistä ihmisistä,

jotka ovat olleet suunnittelemassa, rakentamassa ja kaunistamassa

tätä hautausmaata/siunauskappelia.

Auta meitä vaalimaan tätä paikkaa rakkaudella ja kunnioituksella,

niin että se todistaisi ikuisesta uskollisuudestasi.

Anna rauhasi niille, jotka lasketaan tähän hautausmaahan (siunataan tässä kappelissa) odottamaan ylösnousemuksen aamua,

ja anna ikuisen valosi loistaa heille.

Lohduta niitä, jotka muistavat täällä rukouksin läheisiään.

Kuule meitä Poikasi Jeesuksen Kristuksen,

meidän Herramme tähden.

**S** Aamen.

Isä meidän

Herran rukous lausutaan yhteen ääneen. Se voidaan myös laulaa (sävelmät Jumalanpalvelusten kirjassa).

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

Kiitosvirsi

Voidaan käyttää esimerkiksi seuraavia virsiä: 194:1–3, 199, 329, 330:1, 6, 339:2, 629:4, 8, 9.

9. Siunaus

Siunaus voidaan myös laulaa.

**L** Rakkaat seurakuntalaiset. Olemme nyt Jumalan sanalla ja rukouksella vihkineet tämän hautausmaan/siunauskappelin. [Muistakaamme Jumalan lupausta: »Katso, Jumalan asuinsija ihmisten keskellä! Hän asuu heidän luonaan, ja heistä tulee hänen kansansa. Jumala itse on heidän luonaan, ja hän pyyhkii heidän silmistään joka ainoan kyyneleen. Kuolemaa ei enää ole, ei murhetta, valitusta eikä vaivaa, sillä kaikki entinen on kadonnut.» (Ilm. 21:3–4.)]

Herra siunatkoon teitä ja varjelkoon teitä.

Herra kirkastakoon kasvonsa teille

ja olkoon teille armollinen.

Herra kääntäköön kasvonsa teidän puoleenne

ja antakoon teille rauhan.

Isän ja + Pojan ja Pyhän Hengen nimeen.

**S** Aamen.

10. Päätösmusiikki

Päätösmusiikkina voi olla virsi, kuorolaulu tai soitinmusiikkia.